laion/Wikipedia-Exotic huggingface dataset:
פרדיננד בול

פרדיננד בול (בהולנדית: Ferdinand Bol‏; 24 ביוני 1616 – 24 באוגוסט[דרושה הבהרה] 1680) היה צייר, תחריטאי הולנדי. עבודתו ששרדה היא נדירה, היא מראה את השפעתו של רמברנדט עליו, כמוהו, פרדיננד בול העדיף נושאים היסטוריים, דיוקנאות, דיוקנאות עצמיים רבים ודמויות בודדות בסגנון אקזוטי. פרדיננד נולד בדורדרכט כבן למנתח בלתאסאר בול. פרדיננד בול היה תחילה חניך של ג'ייקוב קויפ בעיר הולדתו או של אברהם בלומרט באוטרכט. לאחר 1630 למד אצל רמברנדט, התגורר בביתו בסנט אנטוניסברסטראט, אז רחוב אופנתי ואזור של ציירים, תכשיטנים, אדריכלים ומהגרים פלמיים ויהודים רבים. בשנת 1641 התחיל בול לעבוד בסטודיו משלו. בשנת 1653 התחתן עם אליזבת דל, שאביה מילא תפקידים באדמירליות של אמסטרדם וגילדת סוחרי היין, שניהם מוסדות שנתנו עבודות לאמן. בתוך כמה שנים (1655) הוא הפך לראש הגילדה וקיבל עבודות בעיצוב קמינים לחדרים בבית העירייה החדש שתוכנן על ידי יאקוב ואן קמפן, וארבעה נוספים עבור האדמירליות של אמסטרדם. בערך בתקופה זו, בול היה צייר פופולרי ומצליח. לוח הצבעים שלו התבהר, דמויותיו היו בעלות אלגנטיות רבה יותר, ובאמצע העשור הוא קיבל עבודות רשמיות יותר מכל אמן אחר באמסטרדם. גודפרי נלר היה תלמידו. בול העביר ארבעה ציורים לשתי האחוזות של האחים טריפ, גם הם במקור מדרדרכט. אשתו הראשונה של בול נפטרה בשנת 1660. בשנת 1669 נישא בול בפעם השנייה לאנה ואן ארקל, אלמנתו של גזבר האדמירליות, וכנראה פרש מציור בשלב זה בחייו. בשנת 1672 עברו בני הזוג לחלק חדש של העיר שנבנה באותם ימים, ובהווה נמצא בו מוזיאון ואן לון. בול שימש כמנהל בית מצורעים. בול נפטר כמה שבועות אחרי אשתו, בהרנגראכט, שם התגורר בנו, עורך דין. ככל הנראה הציור הידוע ביותר שלו הוא דיוקנה של אליזבת בס, אשתו של קצין חיל הים יואכים סוורנהונדט, ובעל פונדק ליד כיכר דאם. הציור הזה ורבים אחרים מציוריו יוחסו בטעות לרמברנדט במאה ה-19. בכחוס ואריאדנה מנהלי גילדת היין אליזבת באס אליהו והמלאך אייגינה (אנ') ממתינה לבואו של זאוס דיוקן אשה יהודה ותמר ונוס ואדוניס מדיה וקבצים בנושא פרדיננד בול בוויקישיתוף Ferdinand Bol (Dutch, 1616 - 1680) (Getty Museum), The J. Paul Getty in Los Angeles (באנגלית) Ferdinand Bol - Artists - Explore the collection - Rijksmuseum, web.archive.org, ‏2016-04-25
ויליאם וין וסטקוט

ויליאם וין וסטקוט (באנגלית: William Wynn Westcott;‏ 17 בדצמבר 1848 - 30 ביולי 1925) היה חוקר מקרי מוות אנגלי, תאוסוף, חבר במסדר הבונים החופשיים, ראש אגודת צלב הוורד של אנגליה, ואחד משלושת המייסדים של מסדר השחר המוזהב. וסטקוט נולד ב-17 בדצמבר 1848 בלימינגטון ספא שבמחוז ווריקשייר, אנגליה. אביו נפטר כשהוא היה רק בן עשר, והוא אומץ על ידי דודו. יש מי שגורס כי בשנת 1875 הצטרף וסטקוט למסדר הבונים החופשיים, בעוד שעל פי מקורות אחרים הוא נחנך למסדר כבר בשנת 1871. ב-1878, החל וסטקוט להתעמק בתחום הקבלה ובנושאים אחרים בתחום המטאפיזיקה. ב-1880, הצטרף וסטקוט לאגודת צלב הוורד של אנגליה, ואף נעשה מנהיג האגודה לאחר פטירתו של ויליאם רוברט וודמן. ב-1882, הכיר וסטקוט את סמואל לידל מקגרגור מת'רס, איתו הוא גם ייסד את מסדר השחר המוזהב כמה שנים מאוחר יותר, בעזרתו של ויליאם רוברט וודמן. ב-3 בדצמבר 1889, הצטרף וסטקוט לאגודה התאוסופית. וסטקוט פרש מתפקידו כחוקר מקרי מוות ב-1910, וב-1918 העתיק וסטקוט את מגוריו לדרבן שבדרום אפריקה, יחד עם בתו ובעלה. וסטקוט נפטר ב-30 ביולי 1925, בדרבן שבדרום אפריקה. להלן רשימה של ספרים שכתב או תרגם וסטקוט: Suicide: Its History, Literature, Jurisprudence, Causation, and Prevention, 1885 The Isiac Tablet of Cardinal Bembo, 1887 Sepher Yetzirah, 1887 Numbers, 1890 Hermetic Arcanum, 1893 - (Collectanea Hermetica Vol. I) The Divine Pymander, 1894 - (Collectanea Hermetica Vol. II) The Hermetic Art, 1894 - (Collectanea Hermetica Vol. III) AEsch Mezareph, 1894 - (Collectanea Hermetica Vol. IV) Somnium Scipionis, 1894 - (Collectanea Hermetica Vol. V) The Chaldaean Oracles, 1895 - (Collectanea Hermetica Vol. VI) Euphrates, 1896 - (Collectanea Hermetica Vol. VII) Egyptian Magic, 1896 - (Collectanea Hermetica Vol. VIII) The Magical Ritual of the Sanctum Regnum, 1896 An Introduction to the Kabalah, 1910 The Origin of the Rosicrucians and Freemasons A Lecture To Inquirers Into Theosophy And Practical Occultism History of the Rosicrucian Societies in Anglia מדיה וקבצים בנושא ויליאם וין וסטקוט בוויקישיתוף כתבי ויליאם וין וסטקוט בפרויקט גוטנברג (באנגלית) W. Wynn Westcott, www.goodreads.com Free ebooks by William Wynn Westcott, www.globalgreyebooks.com (באנגלית) Numbers - W. Wynn Westcott, www.vamzzz.com Westcott, William Wynn – Occult World (באנגלית) PeoplePill, About William Wynn Westcott: English writer (1848 - 1925) | Biography, Facts, Career, Wiki, Life, PeoplePill (באנגלית) William Wynn Westcott, Golden Dawn Wiki, ‏2017-06-07 (באנגלית) THE ISIAC TABLET OF CARDINAL BEMBO, www.amazon.com William Wynn Westcott - Theosophy Wiki, theosophy.wiki Dr William Wynn Westcott (1848-1925) - Find A..., www.findagrave.com (באנגלית)
ליאו פויכטוונגר

ליאו (יעקב אריה) פויכטוונגר (בגרמנית: Leo Feuchtwanger; ‏18 באוקטובר 1892, כ"ז בתשרי ה'תרנ"ג – 4 במאי 1959, כ"ז בניסן ה'תשי"ט) היה בנקאי, ונדבן יהודי גרמני, מקים בנק פויכטוונגר בארץ ישראל. נולד במינכן לאנג'לו (אשר) ופריצי פראדל לבית שפיצר, כילד רביעי מתוך חמישה, התייתם מאימו בגיל 16. לאחר שרות צבאי לא משמעותי בחיל הפרשים של צבא בוואריה, למד באוניברסיטאות במינכן וציריך וקיבל את תואר הדוקטורט ב-1917. בשנים 1917–1920 עבד במכון לתחבורה ימית וכלכלה עולמית בקייל, לאחר מכן בשנים 1920–1936 עבד בבנק המשפחתי כמנהל רכש. בשנת 1936 עלה לארץ עם בת זוגו אילזה בלומנטל לה נישא בשנת 1929 והתיישב בפתח תקווה כחלק מקהילת היקים "מקור חיים" שהוביל הרב פינחס וולף. בשנת 1939 נולדה לזוג בתם היחידה אסתר שנישאה לכלכלן והעיתונאי דב גנחובסקי. עם עלייתו לארץ בשנת 1936 הקים את בנק פויכטוונגר בתל אביב וביחד עם אחיו תאודור ושימש כמנכ"ל הבנק עד פטירתו בשנת 1959. אף על פי שהתרחק מפעילות ציבורית רשמית, תמך באופן קבוע במשפחות רבות מהעלייה החמישית שרבות מהן ברחו מגרמניה לאחר עליית הנאצים לשלטון והגיעו לארץ חסרות רכוש ואמצעים. נפטר בשנת 1959 ונקבר בבית הקברות סגולה בפתח תקווה. דב גנחובסקי, ד"ר יעקב ליאו פויכטוונגר, הארץ, 10 ביוני 1959 ליאו פויכטוונגר, באתר BillionGraves
טפולצה

טפולצה (בהונגרית: Tapolca) היא עיר על גדות אגם בלטון הנמצאת במחוז וספרם, שבצפון-מערב הונגריה. עד שנת 1950 הייתה העיר תחת מחוז זאלה. כמו יישובים רבים באירופה גם בטפולצה מספר התושבים נמצא בירידה. כך, בשנת 1990 חיו בעיר 18,265 תושבים, ובשנת 2023 רק 14,206 תושבים. יהודי אחד התיישב בטפולצה בשנת 1703 והיה חוכר משק ובית מרזח וכמה משפחות יהודיות הורשו להתיישב במקום באמצע המאה ה-18, אך בתנאי שלא יולידו בנים. היישוב היהודי החל לגדול עם הסרת ההגבלות על התיישבות יהודים בערי הונגריה באמצע המאה ה-19, אז התארגנה במקום קהילה יהודית. רוב היהודים התפרנסו מסחר יינות ומהתעשייה הנלווית ובידי היהודים היו גם רוב החנויות ומפעלי התעשייה במקום. לקהילה היו חברה קדישא, מוסדות צדקה, בית כנסת ובית ספר. בשנת 1869 הצטרפה הקהילה לזרם הנאולוגי. בשנים 1919–1921, תקופת "הטרור הלבן" נכלאו כמה יהודים במחנה זאלאגרסג, ויהודים נוספים נרצחו בידי כנופיית פורעים ובית הכנסת נרגם באבנים. בשנת 1939 הופקעו רישיונותיהם של סוחרי היין היהודים בטפולצה. ורק בזכות נוצרים, שהסכימו לתת את שמם לעסקי היהודים, לא איבדו יהודי טפולצה את כל מקורות פרנסתם. בשנת 1940 הובאו לטפולצה פלוגות עבודה של יהודים שעבדו בשדה התעופה המקומי. ב-17 במאי 1944, רוכזו יהודי טפולצה בגטו באזור בית הכנסת. וב-18 ביוני 1944 הועברו לגטו זאלאגרסג ולמחרת שולחו למחנה ההשמדה אושוויץ. אחרי המלחמה חזרו לטפולצה 60 ניצולים ובעזרת ארגון הג'וינט ארגנו את הקהילה מחדש. הם שיפצו את בניין בית הכנסת ואת בית העלמין והקימו אנדרטה לזכר הנספים בשואה. אחר כך עזבו רוב היהודים את העיירה, מקצתם עלו לארץ ישראל, מקצתם עברו לבודפשט או היגרו לארצות אחרות. שאנדור דישקאי (במקור: קליין 1883 – 1953) היה צלם וצייר מקצועי יהודי-הונגרי. יוז'ף גרוף (1892 – מאוטהאוזן, 1944) היה מעצב גרפי יהודי-הונגרי, מעצב פנים, מעצב בולים, מעצב רהיטים. מנו לסנר (1884 – 1944) היה מהנדס אזרחי ואדריכל יהודי-הונגרי שנספה בשואה. איטליה אסטה (אנ'), איטליה פינלנד למפאלה (אנ'), פינלנד סלובקיה ברטיסלבה, סלובקיה גרמניה סטדטהאגן (אנ'), גרמניה הונגריה שימג, הונגריה רומניה זבולה (אנ'), רומניה טורקיה צ'נקלה, טורקיה מדיה וקבצים בנושא טפולצה בוויקישיתוף אתר האינטרנט הרשמי של טפולצה (בהונגרית) (בהונגרית) קהילת טפולצה, באתר בית התפוצות "טפולצה", באתר JewishGen (באנגלית) טפולצה (Tapolca), באנציקלופדיה של הגטאות, באתר יד ושם נתוני היישוב באתר הלמ"ס ההונגרי בית הכנסת הגדול בטפולצה אנדרטה לזכר קורבנות השואה בטפולצה מפקדי האוכלוסין של יהודי הונגריה, 1993 Halálesete bejegyezve a Bp. XIV. ker. állami halotti akv. 102/1950. folyószáma alatt.
בריכת השחייה של אושוויץ

בריכת השחייה של אושוויץ, היא בריכת שחייה באורך של כ-25 מטרים וברוחב של כ-5 מטרים, שנבנתה ביולי 1944 במחנה הריכוז אושוויץ I. נמצאת דרומית מזרחית לבלוק 6. הבריכה נבנתה במקור כמאגר מים לשימוש מכבי האש ושימשה את הכבאים ואסירים מיוחסים גם לשחיה. מידות רוחב הבריכה תואמות שלושה מסלולים. בשני קצותיה הוקמו שלושה אדני זינוק מבטון בכל צד. מסביב לשפת הבריכה נבנתה תעלת גלישה לסינון מי הבריכה ושמירה על מים נקיים. בצידה האחד נבנתה מקפצה בגובה של 3 מטר. בין המקפצה לבין אדני הזינוק בצידה האחד של הבריכה, נבנתה בריכה רדודה בעומק של סנטימטרים בודדים, וייתכן כי שימשה לצורך ניקוי כפות הרגליים של שחיינים לפני הכניסה למים. למרות עדויות מצולמות רבות של מהלך החיים ואף תהליכי סלקציה והשמדה שהתרחשו במחנה אושוויץ, לא נמצאו כל עדויות מצולמות של שימוש בבריכה על ידי שחיינים. בסרט התיעודי, Swimming In Auschwitz, מספרת אחת הניצולות היהודיות שכשעברה ליד הבריכה, היא קפצה לתוכה ושחתה בה, מבלי שלקחה בחשבון שהדבר מסכן את חייה. ההיסטוריונית דברה ליפשטדט מציגה בספרה מכחישים את השואה (אנ') את עמדת מכחישי השואה לפיה אושוויץ צויד "בכל המותרות של קאנטרי קלאב", לרבות בריכת שחייה. מכחישי שואה טוענים כי קיומה של בריכה זו מהווה עדות לכך שאושוויץ היה למעשה מקום נעים ולא מחנה השמדה. ההיסטוריון רוברט יאן ואן-פלט (אנ') טוען בספרו The case for Auschwitz שמכחישי השואה מתעלמים מן העובדה שבריכה זו הוקמה מלכתחילה כמאגר מים לכיבוי אש, שהמקפצות נבנו מאוחר יותר ושרק אסירים ארים מיוחסים הורשו לשחות בה בשגרה. מדיה וקבצים בנושא בריכת השחייה של אושוויץ בוויקישיתוף תיאור חיצוני של הבריכה Swimming In Auschwitz Trailer Swimming in Auschwitz, imdb.com Lipstadt, Deborah E. (1993). Denying the Holocaust: The Growing Assault on Truth and Memory. New York: Plume. Page 27 PART ONE CONCERNING HISTORY, VAN PELT: THE VAN PELT REPORT, Holocaust Denial on Trial
אליפות אירופה בכדורגל עד גיל 19

אליפות אירופה בכדורגל עד גיל 19 היא אליפות כדורגל שנערכת כל שנה על ידי התאחדות הכדורגל האירופית, אופ"א. הטורניר החל כאליפות הנוער הבינלאומית של פיפ"א ב-1948, עד שעבר לידי אופ"א ב-1956 והשם שונה לאליפות הנוער הבינלאומית של אופ"א. ב-1980 שונה שם הטורניר לאליפות אירופה בכדורגל עד גיל 18, וב-2002 שונה שוב הפעם לשם הנוכחי. מבנה הטורניר השתנה רבות בין השנים עד שהתקבע במבנה הנוכחי בו משתתפות שמונה קבוצות בשני בתים. הגבלת הגיל באליפות החלה כבר באליפות הראשונה והיא נותרה על כנה מאז. לשחקן מותר להשתתף באליפות גם כאשר הוא בן 19, אך זאת בתנאי שאת המוקדמות הוא שיחק כשהוא טרם הגיע לגיל 18. באליפות אירופה במתכונתה עד גיל 18 שנערכה ב-1997, השתתפה לראשונה נבחרת ישראל עד גיל 18. נבחרת ישראל עד גיל 19 העפילה לטורניר הסופי של היורו במתכונתו החדשה גם ב-2014 (אנ') וב-2022 (בו העפילה למשחק הגמר). ישראל עתידה לארח את האליפות עד גיל 19 בקיץ 2027. תואר משותף של איטליה וברית המועצות הזכיות של רוסיה כוללות את הזכיות של ברית המועצות ברית המועצות הזכיות של סרביה כוללות את הזכיות של יוגוסלביה יוגוסלביה אתר האינטרנט הרשמי של אליפות אירופה בכדורגל עד גיל 19 (באנגלית) מדיה וקבצים בנושא אליפות אירופה בכדורגל עד גיל 19 בוויקישיתוף 24 שעות לגמר הגדול: כתב כאן חדשות עם נבחרת הנוער בסלובקיה הוכרז על 2 זוכות
ברכה והצלחה

ברכה והצלחה הוא אלבום סולו מספר 12 של הזמר יוצר החסידי אברהם פריד. האלבום יצא ב-1995 בחברת גל פז והוא מורכב מלחנים של יוצרים חרדיים מוכרים, בהם יוסי גרין, משה לאופר ואברהם פריד עצמו. האלבום מכיל שירים בעברית ואנגלית. האלבום יצא בשנת 1995 ובו 10 רצועות עם לחנים חסידיים, של המלחינים הגדולים במוזיקה החסידית, מהאלבום יצאו הלהיטים כמו "רצה השם", "ירושלים" ,"כשם שאני" ועוד. ב-2020 פרסם אברהם פריד ביצוע מחודש מהופעה לשיר "רצה ה'" יחד עם החזן יצחק מאיר הלפגוט. השיר רצה ה' בוצע כקאבר על ידי יעקב יהודה דסקל באלבום שומע תפילה. אברהם פריד - שירה יוסי גרין - לחנים וקולות רקע בחלק מהשירים משה לאופר - עיבוד מידע על האלבום ברכה והצלחה באתר MusicBrainz רצה ה' יחד עם הלפגוט
אנתוכרה קטנה

אנתוכרה קטנה (שם מדעי: Anthochaera chrysoptera) הוא מין של עוף ממשפחת הדבשניים החיה בטבע בדרום-מזרח אוסטרליה ובאי טסמניה. היא הוגדרה לראשונה ב-1803 על ידי החוקר האנגלי ג׳ון לתאם (אנ'). ציפור זו מגיעה לאורך 26 עד 30 ס"מ, ולמשקל של 62 גרם בממוצע. היא בעלת נוצות חומות ואפורות עם עורף מוקף ב"שכמייה" לבנה מפוספסת, והראש חום עם מקור אפור, מעט מכופף. הסנטר לעיתים שחור ולעיתים בהיר, והחזה והבטן בהירים יחסית. בניגוד לציפורים דומות מסוגה היא חסרת דלדל לצד המקור ועיניה חומות. הציפור מצויה באזורי יערות פתוחים וחורשות אקליפטוסים וכן בשיחיות של צמחים אוסטרליים שונים כמו הדסיים, צמחי לנטנה (Lantana) או בנקסיה (Banksia) ועוד. על צמחים אלה היא גם מקננת. היא נמצאת באזורים הקרובים למקורות מים ולא באזורים יבשים. היא ניזונה בעיקר מצוף של פרחים אוסטרלים בעזרת לשונה הדביקה. בנוסף היא ניזונה מחרקים שהיא חוטפת באוויר ומזרעים או פירות יער. לעיתים נדירות היא אוכלת בקבוצה גדולה. זוג ציפורים מקנן בין העצים. הנקבה מטילה ביצה או שתיים ודוגרת עליהן לבדה. אך הזוג מטפל יחד בגוזלים עד בגרותם. Anthochaera chrysoptera chrysoptera - מצוי במזרח ודרום-מזרח אוסטרליה Anthochaera chrysoptera halmaturina – מצוי באי קנגורו שבדרום אוסטרליה Anthochaera chrysoptera tasmanica - מצוי בטסמניה מדיה וקבצים בנושא אנתוכרה קטנה בוויקישיתוף אנתוכרה קטנה, באתר ITIS (באנגלית) אנתוכרה קטנה, באתר NCBI (באנגלית) אנתוכרה קטנה, באתר Animal Diversity Web (באנגלית) אנתוכרה קטנה, באתר GBIF (באנגלית) אנתוכרה קטנה באתר הרשימה האדומה של IUCN
דגל אפגניסטן

דגל אפגניסטן (בפשטו: د افغانستان بيرغ, בפרסית: پرچم افغانستان) הוא דגלה הלאומי של אפגניסטן. הדגל הנוכחי הוא דגל הטליבאן, שהפך לדגל המדינה לאחר השתלטות הטליבאן מחדש על אפגניסטן ב-2021. דגל זה מכיל את הריכוז השני בגודלו של הצבע הלבן (אחרי דגל קפריסין) – 83.6% ממנו צבועים בלבן. דגלי אפגניסטן מציגים שלוש חלופות עיקריות: הדגל שעליו הטבעת המסגד, ששימש כדגל אפגניסטן בגרסאות שונות מ-1901 עד 1928, 1930 עד 1974, 1992 עד 1996 ו-2001 עד 2021. דגל הטליבאן, דגל לבן שעליו השהאדה, ודגל סובייטי, ששימש את אפגניסטן הסובייטית. המחליף את הדגל הקודם שאומץ על ידי ממשלת המעבר בשנת 2002. עד אוגוסט 2021 הדגל היה טריקולור המורכב משלושה פסים אנכיים בצבעים שחור, אדום וירוק. צבעים אלו הופיעו כמעט בכל דגלי אפגניסטן מלבד ב-20 השנים האחרונות. הסמל שממרכז הוא סמל אפגניסטן הקלאסי שבו הופיע מסגד שהמחראב שלו פונה למכה. בדגל הקדם-טליבני ודגל "הברית הצפונית" הופיע סמל זהה, אך על רקע פסים בצבעים ירוק, לבן ושחור. לאפגניסטן היו דגלים רבים בעבר. שתי דוגמאות: לפני המאה ה-20 היה לאפגניסטן דגל שחור כולו; מאוקטובר 1978 עד אפריל 1980, בזמן הרפובליקה הדמוקרטית של אפגניסטן השתמשו בדגל משמאל. עד 1901 (שחור) 1901–1919 1919–1921 1921–1928 1928 1929 1930–1973 1973–1974 1978 1978–1980 1980–1987 1992–1996, 2001 1996–1997 (לבן) 1997–2001 2002–2004 2004–2013 2013–2021 (עדיין שימושי) 2021-כעת סמל אפגניסטן המנון אפגניסטן מדיה וקבצים בנושא דגל אפגניסטן בוויקישיתוף דגל אפגניסטן, באתר דגלי העולם (באנגלית) דגל אפגניסטן, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא אפגניסטן. אתם מוזמנים לתרום לוויקיפדיה ולהרחיב אותו.
אליפות אירופה בכדורגל עד גיל 17

אליפות אירופה בכדורגל עד גיל 17 היא טורניר כדורגל אשר נערך בכל שנה על ידי התאחדות הכדורגל האירופית, אופ"א. הטורניר החל כאליפות אירופה בכדורגל עד גיל 16, וב-2002 שונה לשם הנוכחי, וכמו כן גם עודכנה הגבלת גילו. מבנה הטורניר השתנה רבות בין השנים עד שהתקבע במבנה הנוכחי בו משתתפות 16 קבוצות ב-4 בתים. הגבלת הגיל באליפות החלה כבר באליפות הראשונה והיא נותרה על כנה מאז. לשחקן מותר להשתתף באליפות גם כאשר הוא בן 17, אך זאת בתנאי שאת המוקדמות הוא שיחק כשהוא טרם הגיע לגיל 16. באליפות 1987 השתתפה לראשונה נבחרת ישראל, אולם בשנים אלו תחרות היורו התקיימה לגילאים עד גיל 16 בלבד, כאשר ב-1996 רשמה נבחרת ישראל עד גיל 16 את הישג השיא כאשר סיימה במקום השלישי בטורניר, והייתה מרחק פסע מהגמר. בשנים 2000 ו-2022, אירחה ישראל את האליפות, ונבחרת ישראל עד גיל 17 וסיימה בשלב הבתים במקום הרביעי והשלישי בהתאמה. הזכיות של גרמניה כוללות את הזכיות של מערב גרמניה מערב גרמניה ושל מזרח גרמניה מזרח גרמניה הזכיות של רוסיה כוללות את הזכיות של ברית המועצות ברית המועצות הזכיות של צ'כיה כוללות את הזכיות של צ'כוסלובקיה צ'כוסלובקיה אתר האינטרנט הרשמי של אליפות אירופה בכדורגל עד גיל 17 (באנגלית) מדיה וקבצים בנושא אליפות אירופה בכדורגל עד גיל 17 בוויקישיתוף אליפות אירופה בכדורגל עד גיל 17, באתר אופ"א איטליה נצחה במשחק הגמר ב-1987, אך מכיוון ששיתפה שחקן שלא יכל להשתתף בטורניר הוחלט שלא להעניק אליפות בשנה זו
סלע גריינדר

סלע גריינדר (באנגלית: Grinder Rock) הוא הדרומי ביותר מבין קבוצת סלעים (איונים) המשתרעת מקצהו הדרומי של האי אינטרקורנס, בארכיפלג פאלמר, שבאנטארקטיקה. גובהו של האיון 130 מטרים מעל פני הים. האיון צולם מהאוויר בשנת 1956 על ידי סקר שטחי חסות איי פוקלנד. הוא הופיע לראשונה במפות של ממשלת ארגנטינה וממשלת צ'ילה משנת 1957. שמו של האיון ניתן לו בשנת 1960 על ידי הוועדה המייעצת לשמות אנטארקטיים של בריטניה. השם תיאורי: הוא דומה בצורתו לשן, ועל כן ניתן לו השם ("גריינדר" באנגלית הוא ביטוי המתאר "חריקת שיניים"). סלע גריינדר באתר הסקר הגאולוגי של ארצות הברית סלע גריינדר בגאזט השמות האנטארקטיים של ממשלת אוסטרליה סלע גרינדר באתר הגאזט האנטארקטי המשווה SCAR של ממשלת אוסטרליה סלע גריינדר באתר marineregions גאזט השמות האנטארקטיים הרשמי של ארצות הברית מידע גאוגרפי והיסטורי בסקר הגאולוגי של ארצות הברית מידע היסטורי וגאוגרפי בגאזט האנטארקטי המשווה SCAR
Stud Life

Stud Life הוא סרט דרמה בריטי, העוסק בחברות בין לסבית בוצ'ית שחורה וגבר הומוסקסואל. הסרט זכה בפרס אינדפנדנט ספיריט. ג'יי ג'יי (ט'ניה מילר) היא לסבית 'גברית'. יחד עם החבר הטוב ביותר שלה, סב (קייל טרסלב), הומוסקסואל נאה, הם עובדים כצלמי חתונות. כשג'יי ג'יי מתאהבת בדיווה יפה (מיס קימברלי), חברותם של ג'יי ג'יי וסב עומדת למבחן. ג'יי ג'יי נאלצת לבחור בין המאהבת החדשה והלוהטת שלה לבין החבר הכי טוב שלה.
All Mine

All Mine הוא סינגל שהוקלט על ידי הראפר האמריקאי קניה וסט, מתוך אלבום האולפן השמיני שלו, Ye. השיר יצא לאור ב-8 ביוני 2018, כסינגל הראשון מתוך האלבום, על ידי חברות התקליטים GOOD Music ודאף ג'אם. השיר יצא לאור ב-1 ביוני 2018 כרצועה השלישית של אלבום האולפן השמיני של וסט, Ye, וב-20 ביולי של אותה השנה הוציא וסט את השיר כסינגל השני מתוך האלבום לתחנות הרדיו להיטים העכשוויים בארצות הברית, לאחר שהסינגל הראשון, "Yikes" זכה להצלחה מתונה במצעדים השבועיים וחברות התקליטים של וסט GOOD Music ודאף ג'אם ניסו ככל יכולתם להמשיך לקדם את האלבום. השיר נכתב על ידי וסט, מייק דין, פרנסיס סטארלייט, סיהיי דה פרינס, קוניסיקוונס, ג'רמי, 070 שייק, אנתוני קלמונס, בונגו, טיי דולה סיין, מאליק ג'ונס, קנת' פרשון, באמפ ג'יי ופרדיסון פונטיין, והופק על ידי וסט, בשיתוף עם דין, סטארלייט וסקוט קארטר. לשיר מקצב המכיל בתוכו אלמנטים של מוזיקת אינדסטריאל. בפזמון השיר נשמעת נגינת מקלדת אלקטרונית ושר אותו הזמר אנט קלמונס (אנ'), לצד קולות רקע של טיי דולה סיין. השיר זכה בעיקר לביקורות חיוביות ממבקרי המוזיקה, אם כי מבקרים שונים מתחו ביקורת על אופיו המיני של השיר. קניה וסט, מייק דין, פרנסיס סטארלייט, סיהיי דה פרינס, קוניסיקוונס, ג'רמי, 070 שייק, אנתוני קלמונס, בונגו, טיי דולה סיין, באמפ ג'יי, פרדיסון פונטיין Ye - Kanye West | Songs, Reviews, Credits | AllMusic (באנגלית אמריקאית), נבדק ב-2020-10-16 Kanye West Picks ‘All Mine’ As Next Single From ‘ye’, HipHop-N-More, ‏2018-07-19 (באנגלית) Copied to clipboardClick to copy, Every Song from Kanye West's G.O.O.D. Summer Albums Series, Ranked, Billboard (באנגלית) Kanye Wyoming Albums Playlist: Hear Our Imagined 'Cruel Summer 2' - Stereogum, web.archive.org, ‏2018-06-26 Dee Lockett, Ty Dolla Sign Is This Summer’s MVP, Vulture, ‏2018-08-14 (באנגלית) Lucy Jones, ‏Never mind his politics, the old Kanye is back - Ye, review, The Telegraph, 1 June 2018 Music Review: Kanye West - ye, Tiny Mix Tapes (באנגלית) Andrew Barker, Andrew Barker, Album Review: Kanye West’s ‘Ye’, Variety, ‏2018-06-02 (באנגלית) Ranking Every Song From Kanye West's 'Ye' Album: Critic's Picks, Billboard (באנגלית) Ye track-by-track review: Kanye West's new album is an emotional roller coaster, Metro, ‏2018-06-01 (באנגלית) Spencer Kornhaber, Kanye West’s 'Ye' Sparks and Sputters, The Atlantic, ‏2018-06-01 (באנגלית) Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2018-07-19
מרכז התערוכות והכנסים סוקולניקי

מרכז התערוכות והכנסים סוקולניקי (ברוסית: Конгрессно-выставочный центр «Сокольники») במוסקבה, רוסיה הוא אחד ממרכזי התערוכות והכנסים. הוא ממוקם ברובע המנהלי סוקולניקי, ב"פארק סוקולניקי לבילוי ופנאי". זהו אחד מאתרי התערוכות הוותיקים והראשון שהחל את תעשיית התערוכות בברית המועצות והראשון בכל רוסיה כולה. אולם הכנסים נפתח לראשונה בשנת 1959 בתקופה הסובייטית. זה היה האולם המסחרי הראשון לאחר פתיחת מרכז התערוכה של כל רוסיה בשנת 1935 הממוקם לא הרחק משם. מרכז התערוכות סוקולניקי בנוי בצורת: "פארק תערוכות" בניגוד אל מרכז התערוכה של כל רוסיה הבנוי בצורת "עיר תערוכות". התערוכה הראשונה שהתקיימה במרכז התערוכות התקיימה בשנת 1959. "התערוכה הלאומית האמריקאית" הייתה האירוע הבינלאומי הראשון שהפגין כמה הישגים זרים בברית המועצות בו נכחו נשיא ברית המועצות דאז ניקיטה חרושצ'וב וסגן נשיא ארצות הברית ריצ'רד ניקסון אשר פתחו רשמית את התערוכה. ביתן התצוגה הראשון והיחידי שהיה אז הדגיש את האירוע. זו הייתה בניית כיפה עגולה שהוקמה על ידי האדריכל והמהנדס האמריקאי ריצ'רד פולר ובכך התחיל סוקולניקי את פעילותו עד היום. הקמת ביתני תצוגה חדשים החלו בשנות ה-60 ואלה היו מבנים שהוקמו בבנייה קלה בקומה אחת. שנים רבות סוקולניקי היה אתר התערוכות הבינלאומי היחיד בברית המועצות. 56 תערוכות לאומיות ובינלאומיות הוצגו בסוקולניקי בשנים 1959–1976. האירועים הגדולים ביותר הציגו ייצור תעשיות דפוס, כימיה, הנדסת מכונות, מכוניות וגיאודזיה. באותה תקופה ביקרו בביתני התערוכה 19,000 מיליון איש. התערוכה הלאומית האמריקאית (1959) משכה למעלה ממיליון מבקרים ואת התערוכה הלאומית הצרפתית (1961) ביקרו כ -1.8 מיליון איש. את אותו עניין משכו תערוכות תעשייתיות מיוחדות שנערכו במקום. בשנים 2009–2010 המרכז שוחזר ושופץ. הביתנים הישנים תוקנו והוקמו שניים חדשים: ביתנים דו-קומתיים: "ביתן 4" ו-"ביתן 7". בשנת 2011, מרכז התערוכות הפך לחבר מלא באיחוד התערוכות והירידים הרוסי, ב-"איגוד העולמי לתעשיית התערוכות (UFI)" וב-"איגוד מרכזי הקונגרסים הבינלאומי (AIPC)". בשנת 2011 נוצרה אינטראקציה הדוקה בין מרכז התערוכות לבין פארק סוקולניקי הנמצא סביבו ושולבו רעיונות אסטרטגייתיים לפיתוח חדשה שתגדיל את שטח מרכז התערוכות ותפתח את הפארק. כיום מתחם מרכז התערוכות והכנסים סוקולניקי ומרכז הכנסים סוקולניקי כולל 10 ביתנים ומדי שנה הוא מארח למעלה מ-200 אירועי תערוכות וכנסים מיוחדים ביניהם גם פרויקטים חברתיים. בשנת 2008 נפתח במרכז התערוכות "המוזיאון לקליגרפיה עכשווית" הפועל באופן מסחרי ופרטי. ודנ"ח מדיה וקבצים בנושא מרכז התערוכות והכנסים סוקולניקי בוויקישיתוף אתר האינטרנט הרשמי של מרכז התערוכות והכנסים סוקולניקי (באנגלית) המוזיאון לקליגרפיה עכשווית - האתר הרשמי
לוך או

לוך או (באנגלית: Loch Awe, בגאלית סקוטית: Loch Obha) הוא גוף מים מתוקים גדול במחוז ארגייל וביוט בהיילנדס הסקוטיים. בלוך מספר איים ולחופו נמצא הכפר לוך או. שטח הלוך 38.5 קמ"ר. אורכו 41 ק"מ ורוחבו המרבי קילומטר. הוא השלישי בגודלו מבין הלוכים בעלי מים מתוקים בסקוטלנד והארוך ביותר מביניהם. כיוון הלוך מדרום מערב לצפון מזרח והוא מקביל בקירוב ללוכים הימיים לוך אטיב (אנ') ולוך פיין (אנ'). נהר או (אנ') מנקז את הלוך אל לוך אטיב ומשם לאוקיינוס האטלנטי. בחלקו הצר ביותר של הלוך עברה בעבר מעבורת ששימשה להעברת בקר בין צידי הלוך. השבטים מקארתור (Clan MacArthur) (אנ'), קמפבל (Campbell), מקגרגורס (MacGregors) (אנ') וסטיוארט (Stewart) (אנ') חיו באזור הלוך. ב-1308 רוברט הראשון, מלך סקוטלנד הביס את שבט מקדוגאל (Clan MacDougall) (אנ') בקרב שנערך באזור כחלק ממלחמות העצמאות הסקוטית (אנ'). בשנת 1871 הוקם מלון בנקודה שסביבה התפתח לאחר מכן הכפר לוך או. בשנת 1880 הוקמה בכפר תחנת רכבת. קו הרכבת של מערב ההיילנדס (אנ') עובר לאורך גדתו הצפונית של הלוך. בעבר פעלה ספינת קיטור שיצאה מהכפר ועברה בכמה נקודות לאורך הלוך. ב-1955 הונח כבל טרנס-אטלנטי באזור והוא חוצה את הלוך בחלקו הצר ביותר. שתי תחנות כוח הידרואלקטריות פועלות בלוך. תחנת כוח אינבראו (Inverawe), מבוססת על סכירת נהר או, העברת המים דרך תעלה תת-קרקעית והפקת החשמל בנקודה בה המים נשפכים מהתעלה חזרה לנהר בדרכו ללוך אטיב. אתר נוסף שקשור לתחנה זו מפיק חשמל על ידי מעבר מים בסכר מסוג באראז' (אנ') והנעת טורבינות. תחנת הכוח והסכר הוקמו במהלך שנות החמישים ותחילת שנות השישים של המאה ה-20. תחנת הכוח השנייה, תחנת קרואקן (אנ') מבוססת על שיטת אנרגיה שאובה. כשתפוקת החשמל עולה על הביקוש שואבים מים מהלוך לאגם מלאכותי שממוקם מעל הלוך. כשהביקוש לחשמל בשיא, המים משוחררים ומניעים ארבע משאבות-גנרטורים שנמצאים במעבה ההר. הספק התחנה 400 מגה-ואט. בתחנה פועל מרכז מבקרים. לוך או ידוע כאתר דיג של דגים מסוג טרוטה. דגי סלמון שוחים בלוך, עוברים דרך סכר הבאראז' וממשיכים לנהר אורקי (אנ'). בלוך מספר איים ובהם חורבות טירות. בקצה הצפוני נמצאים חורבות טירת קילצ'רן (אנ'), אחת מהטירות המצולמות ביותר בסוקטלנד. ניתן להגיע לטירה בשיט קצר או בהליכה. כנסיית קונאן הקדוש (אנ') וקפלת פינדוקה הקדוש (Chapel of St Fyndoca) נמצאות בכפר לוך או. בחלקו הצר ביותר של הלוך ממוקמים שני מלונות, אחד בכל גדה. הסופרת מארי סטיוארט (אנ') גרה בכפר תקופה ארוכה עד מותה. הלוך וטירת קילצ'רן חורבות טירת קילצ'רן מלון לוך או הכניסה לתחנת הרכבת בכפר כנסיית קונאן הקדוש בכפר מדיה וקבצים בנושא לוך או בוויקישיתוף אתר הכפר לוך או אתר עם מידע על שבט מקארתור